text: Vil igen arrangere VM i sønderjysk
  01 marts 2014 kl. 08.04
  VM i Synnejysk var så stor en succes, at det bliver holdt igen.
  VM i Synnejysk blev afholdt den 31. august 2013 i Guderup på Als. 
  Det var så stor en succes, at arrangørerne nu har besluttet at gentage mesterskabet.
  Sidst var der 60 deltagere fra hele landet, 150 publikummer og et stort presseopbud. Der blev talt og sunget på samtlige af de sønderjyske dialekter.
  Denne gang vil arrangørerne udvide konceptet til at omfatte mere end bare den sønderjyske dialekt ? VM i Synnejysk skal også være en dyst for alle aldersgrupper i viden om sønderjysk historie og kultur.
  Deltagerne vil blive udfordret i alt, hvad der har med Sønderjylland at gøre ? sprog, mad, ringridning, mindretal, humor, erhvervsliv, udkant, 1864, 1920, sang og litteratur.
  Mesterskabet skal afvikles næste år.
  